Վերջինս, ամբաստանյալին հարվածելուց հետո մոտեցավ իր համար նախատեսված աթոռին, ձեռքը դրեց գլխին, ակնհայտ էր, որ իրեն վատ էր զգում: Ամբաստանյալների հարազատները գոռում էին, որ պետք է քրեական գործ հարուցեն Մեյթիխանյանի նկատմամբ: Դատարանում իրավիճակը փորձում էին վերահսկել մեղադրող դատախազներն ու կարգադրիչները: Նախագահող դատավոր Աննա Դանիբեկյանը լքեց նիստերի դահլիճը: Կարգադրիչներին մեծ դժվարությամբ հաջողվեց ազատել դատական նիստերի դահլիճը. Փառանձեմ Մեյիթխանյանի սեղանին մնացել էր ջրով շիշը, որով հարվածել էր Յուրի Հակոբյանին եւ դեղին հաբեր (վալերիանկա): Նշենք, որ հայտնի լեզվաբանը նիստերի դահլիճը լքեց այն բանից հետո, երբ մեղադրող դատախազը նկարագրում էր սպանված Եղիշե Խաչատրյանի վնասվածքները, նկարագրում ամբաստանյալների գործողությունները սպանության օրը: